৫০০ টাকারও কমে সিনেমা-সিরিজ-লাইভ ক্রিকেট! BSNL-এর ৪৯৯ টাকার প্ল্যানে ডবল ধামাকা

ওয়েব ডেস্ক: ক্রিকেটপ্রেমী ও OTT দর্শকদের জন্য বড় চমক দিল রাষ্ট্রায়ত্ত টেলিকম সংস্থা BSNL। মাত্র ৪৯৯ টাকায় নতুন অ্যাড-অন প্যাক চালু করেছে সংস্থাটি, যেখানে মিলবে JioHotstar, SonyLIV ও Zee5-এর তিন মাসের সাবস্ক্রিপশন। অর্থাৎ এক রিচার্জেই লাইভ ক্রিকেট থেকে জনপ্রিয় ওয়েব সিরিজ—সবই হাতের মুঠোয়।

কী মিলবে ৪৯৯ টাকার প্ল্যানে?

মেয়াদ: ৯০ দিন (৩ মাস)

সুবিধা: JioHotstar, SonyLIV ও Zee5 সাবস্ক্রিপশন

মোবাইল ও টিভি—দুই ডিভাইসেই স্ট্রিমিংয়ের সুবিধা

T20 বিশ্বকাপ ও IPL ২০২৬-এর সব ম্যাচ লাইভ দেখার সুযোগ (JioHotstar)

অন্যান্য ক্রীড়া ইভেন্ট (SonyLIV)

সিনেমা, সিরিজ ও বিনোদনমূলক কনটেন্ট (Zee5)

আরও পড়ুন: বাজারের কেমিক্যাল নয়, বাড়িতেই বানান প্রিজারভেটিভ-মুক্ত স্বাস্থ্যকর টমেটো সস

এই অ্যাড-অন প্যাকটি যে কোনও সক্রিয় BSNL প্ল্যানের সঙ্গে রিচার্জ করা যাবে। ফলে আলাদা করে ডেটা বা কলিং প্ল্যান বদলানোর প্রয়োজন নেই।

নজরে ২৬২৬ টাকার বার্ষিক প্ল্যানও

BSNL সম্প্রতি ২৬২৬ টাকার এক বছরের প্ল্যানও এনেছে।

মেয়াদ: ৩৬৫ দিন

আনলিমিটেড ভয়েস কলিং

ফ্রি ন্যাশনাল রোমিং

প্রতিদিন ২.২৬ জিবি ডেটা

প্রতিদিন ১০০টি SMS । এই অফার ২৪ ফেব্রুয়ারি, ২০২৬ পর্যন্ত বৈধ।

ফোর-জি সম্প্রসারণ ও VoWiFi সাপোর্ট

সরকারি বরাদ্দের জোরে দেশজুড়ে দ্রুত ৪জি নেটওয়ার্ক বিস্তার করছে BSNL। ইতিমধ্যে প্রায় ১ লক্ষ নতুন ৪জি/৫জি টাওয়ার বসানো হয়েছে। সংস্থার দাবি, তাদের নেটওয়ার্ক সম্পূর্ণ দেশীয় প্রযুক্তিনির্ভর।
এছাড়া BSNL এখন VoWiFi (Voice over WiFi) সাপোর্টও চালু করেছে, ফলে দুর্বল নেটওয়ার্ক এলাকাতেও WiFi-র মাধ্যমে ভয়েস কল করা যাবে। সব মিলিয়ে, ৫০০ টাকারও কমে লাইভ ক্রিকেট ও তিনটি বড় OTT প্ল্যাটফর্মের সাবস্ক্রিপশন—গ্রাহকদের কাছে এই প্ল্যান যে আকর্ষণীয় হয়ে উঠবে, তা বলাই বাহুল্য।